প্রয়াত Lakmé-র প্রতিষ্ঠাতা সিমোনে টাটা!

ওয়েব ডেস্ক : প্রয়াত জনপ্রিয় ব্র্যান্ড ল্যাকমি (Lakmé)-র প্রতিষ্ঠাতা সিমোনে টাটা (Simone Tata)। মৃত্যু কালে তাঁর বয়স হয়েছিল ৯৫ বছর। জানা গিয়েছে, বেশ কিছুদিন ধরে অসুস্থ ছিলেন তিনি। তার পরেই শুক্রবার মুম্বইয়ের ব্রিচ ক্যান্ডি হাসপাতালে মৃত্যু হল তাঁর। সিমোনে ছিলেন, টাটা ট্রাস্টের বর্তমান চেয়ারম্যান নোয়েল টাটার মা এবং সংস্থার প্রাক্তন চেয়ারম্যান রতন টাটার (Ratan tata) সৎমা।

টাটা গ্রুপের তরফে এক বিবৃতিতে এই মৃত্যুর খবর নিশ্চিত করা হয়েছে। সেখানে বলা হয়েছে, আগামী শনিবার কোলাবার ক্যাথিড্রাল অফ দ্য হোলি নেম চার্চে শেষকৃত্য সম্পন্ন করা হবে সিমোনে টাটার। এদিকে সিমোনে শধুমাত্র টাটার পরিবারের সদস্য হিসেবে পরিচিত ছিলেন না। বরং ভারতের জনপ্রিয় প্রসাধনের ব্যান্ড ল্যাকমি (Lakmé)-রও প্রতিষ্ঠাতা ছিলেন তিনি।

আরও খবর : ‘মনরেগা’ নিয়ে সংসদের বাইরে বিক্ষোভ তৃণমূলের!

সিনোমে টাটার জন্ম হয়েছিল সুৎজারল্যান্ডের জেনিভাতে। ১৯৫১ সালে তিনি ভারত সফরে এসেছিলেন। এর কিছু বছর পরেই শিল্পপতি নাভাল টাটাকে বিয়ে করেন তিনি। তার পরে তিনি ১৯৬০ সালে যোগ দিয়েছিলেন টাটাগ্রুপের ব্যবসায়। এর পর ১৯৬১ সালে যোগ দেন ল্যাকমি’তে।

তবে সেই সময় তেমন জনপ্রিয় ছিল না ল্যাকমি। তবে ধীরে ধীরে এই ব্র্যান্ডকে সিমোনে (Simone Tata) এগিয়ে নিয়ে যান। এর পর ১৯৮২ সালে তিনি হন ল্যাকমি-র চেয়ারপার্সন। বর্তমানে এই ব্রান্ডের প্রোডাক্ট বেশ জনপ্রিয় হয়ে উঠেছে। আর ভারতীয় প্রসাধন শিল্পে তাঁর অবদানের জন্য সিমোনেকে ভারতের কস্মেটিক্স জগতের সম্রাজ্ঞী বলা হত।

দেখুন অন্য খবর :